

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

OPĆINSKO VIJEĆE

Na temelju članka 32. Zakona o udrugama (Narodne novine br. 74/14, 70/17 i 98/19), te članka 30. Statuta Općine Trpanj (Službeni glasnik Dubrovačko-neretvanske županije br.06/13, 14/13 i 7/18), Općinsko vijeće Općine Trpanj na svojoj 22. sjednici održanoj 20. svibnja 2020. Godine, donijelo je

**PROGRAM**

**javnih potreba od općeg interesa**

 **na području Općine Trpanj**

**za 2020. godinu**

Članak 1.

Ovim Programom sufinancira se djelatnost udruga koje su registrirane i sjedište im je na području Općine Trpanj (u daljem tekstu:Općine) ili im je sjedište izvan Općine, a djeluju na području Općine i to u slijedećim područjima djelovanja:

- socijalna skrb,

- skrb o osobama s invaliditetom,

- branitelji i stradalnici,

- zaštita zdravlja,

- gospodarstvo,

- zaštita okoliša,

- ostala područja i djelovanja od općeg interesa

Članak 2.

Za ostvarivanje progama javnih potreba iz članka 1. ovog Programa, Općina je planirala financijska sredstva u svom Proračunu sukladno Zakonu o udrugama.

U 2020. godini planirana su proračunska sredstva na poziciji Programa 1002 Društvene djelatnosti A100006 – sufinanciranje rada udruga u visini od 20.000,00 kuna.

Članak 3.

Financiranje svih programa i projekata provodi se putem javnog poziva, a sve sukladno Uredbi, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15) i Pravilnika o financiranju javnih potreba na području Općine (Službeni glasnik Dubrovačko-neretvanske županije 10/19).

Članak 4.

Korisnik financiranja je u obvezi voditi precizne i redovite evidencije vezane uz provođenje programa ili projekta, kao i osigurati financijske izvještaje, sukladno Pravilniku o financiranju javnih potreba na području Općine i propisima o računovodstvu neprofitnih organizacija.

Članak 5.

O utrošku proračunskih sredstava za ostvarivanje ovog Programa općinski načelnik izvještava Općinsko vijeće.

Članak 6.

Zbog posljedica izazvanih pandemijom COVID-19, došlo je do znatnije neusklađenosti planiranih prihoda/primitaka i rashoda/izdataka, radi kojih će se proračun morati uravnotežiti izmjenama i dopunama Proračuna, a uslijed čega će se na isti način morati uravnotežiti i opseg financijskih sredstava i poslova utvrđenih ovim Programom.

 Članak 7.

Ovaj Program stupa na snagu osmog dana od dana objave u Službenom glasniku Dubrovačko-neretvanske župnije.

Klasa: 351-04/20-01/01

Ur.broj: 2117/07-05/01-20-1

Trpanj, 20. svibnja 2020.

 Predsjednik Općinskog vijeća:

 Josip Nesanović v.r.